**AIŠKINAMASIS RAŠTAS**

**DĖL KLAIPĖDOS MIESTO SAVIVALDYBĖS TARYBOS 2010 M. GRUODŽIO 23 D. SPRENDIMO NR. T2-370 „DĖL NAUJŲ ABONENTŲ, IŠSKYRUS VARTOTOJUS, PRIJUNGIMO PRIE VIEŠOJO VANDENS TIEKIMO IR NUOTEKŲ TVARKYMO INFRASTRUKTŪROS ĮMOKOS NUSTATYMO“ PAKEITIMO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti taikomą naujų abonentų, išskyrus vartotojus, prijungimo prie viešojo vandens tiekimo ir nuotekų tvarkymo infrastruktūros įmokos dydžius, kurie yra nustatyti litais.

Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu, Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės tarybos 2010 m. gruodžio 23 d. sprendime T2-370 „Dėl naujų abonentų, išskyrus vartotojus, prijungimo prie viešojo vandens tiekimo ir nuotekų tvarkymo infrastruktūros įmokos nustatymo“ nurodytos įmokos litais bus perskaičiuotos į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

**Nėra.**

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas.

Neigiamos pasekmės – nenumatomos**.**

Socialinės infrastruktūros priežiūros skyriaus

Butų ir energetikos poskyrio vedėjas Algis Gaižutis